Olympesch Summerspiller 2024

D'Olympesch Summerspiller 2024, offiziell Spiller vun der XXXIII. Olympiad, goufe vum 26. Juli bis den 11. August 2024 zu Paräis a Frankräich ofgehalen. Et waren no de Spiller vun 1900 an deene vun 1924 déi drëtt Olympesch Summerspiller déi zu Paräis organiséiert goufen.

 Erëffnungszeremonie 
D'Erëffnungszeremonie de 26. Juli war op der Seine. 10.000 Athleete sinn op 180 Schëffer vum Pont d'Austerlitz bis bei de Pont d'Iéna iwwer de Floss gefuer an d'Spectateure konnten de Spektakel vun den Uwänner aus kucken. Ursprénglech war geplangt, datt iwwer eng Millioun Spectateure bei der Zeremonie kéinten derbäi sinn. Wéinst Sécherheetsbedenke goufen awer schlussendlech just ronn 600.000 Leit zougelooss, dovu 500.000 op de gratis Stéiplazen an eng 100.000 VIPen, déi bis zu 2.700 Euro fir en Entréesticket bezuelt hunn.

Et war an der Geschicht vun den Olympesche Spiller déi éischt Kéier, datt eng Ouvertureszeremonie net an engem Stadion organiséiert gouf.

Fir d'Ouverture gouf de Lëtzebuerger Fändel vun der Ni Xia Lian an dem Bob Bertemes gedroen. D'Ni Xia Lian ass doriwwer eraus déi eelst Sportlerin déi jee op den olympesche Spiller mat derbäi war.

 Participatioun vu Lëtzebuerg 
Den COSL huet de 24. Juni 2024 d'Selektioun vum „Team Lëtzebuerg“ fir d'Spiller zu Paräis festgehalen; den 2. a 5. Juli goufen nach e puer zousätzlech Athleeten nonominéiert. Um Enn goufen 13 Athleeten (6 Fraen an 7 Männer) a follgende Sportaarte selektionéiert.
+KategorieSportaartAthleetParticipatioun25x25px LiichtathleetikBommstoussenBob Bertemes2.100-m-LafPatrizia van der Weken 1.1500-m-LafVera Hoffmann1.3000-m HeckenRuben Querinjean1.25x25px VëlossportStroossecourseChristine Majerus4.Alex Kirsch1.25x25px ReidenDressurNicolas Wagner-Ehlinger2.25x25px Schwammen100-m-FräistilRalph Daleiden-Ciuferri1.25x25px BouschéissenRecurvePit Klein1.25x25px DëschtennisEenzelSarah De Nutte
Ni Xia Lian

Luka Mladenovic2.
6.

1.25x25px TriathlonJeanne Lehair1.
De Chef de mission ass de Raymond Conzemius.

 Kuckt och 

 Lëtzebuerg bei den Olympesche Spiller
 Lëscht vu lëtzebuergeschen Olympionicken

 Um Spaweck 


Kategorie:Paräis